Ateïste vol ons as gelowiges aan met, hoekom laat ‘n almagtige goeie God soveel pyn en lyding toe? God is egter nie net almagtig en goed nie, Hy is ook ewig en alwys. Die feit dat God ewig is en nie in tyd vasgevang kan word nie, hy is gister, vandag en toekoms alles terselfde tyd, verander alles! Hy is ook alwys! Hy weet regtig wat vir ons die beste is. ‘n kind wat gaan om hulle inspuitings te kry, verstaan ook nie hoekom hulle nou so seergemaak moet word nie. Die ouer kan dit ook nie op daardie tydstip aan die kind verduidelik, sodat die kind dit kan verstaan nie.
Hy lewe in die geheim as Joodse seun in die Egiptiese koninklike hof vir 40jr, met die verwagting dat God hom mag gebruik om sy volk te verlos. Die oomblik toe hy optree, lei dit dat hy sy posisie en werk verloor, en deur sy eie mense verwerp word. Hy word ‘n vlugteling in die woestyn en ‘n skaapwagter. Acts 7:23-25.
Uiteindelik is Moses se grootste teleurstelling toe in sy oomblik van frustrasie met die mense, hy die Here ongehoorsaam en die klip slaan. Die Here weier hom om die beloofte land in te gaan. Die Here weier ook dat hy weer die saak aanroer. Deut 3:26
Kan jy jou hierdie teleurstelling voorstel? Hy wat sy lewe toegewy het aan die droom van ‘n beloofte land, kan self nie daar ingaan nie. Hy word opgeneem na ‘n hemelse beloofte land.
Die primêre leermeesters wat hierdie wesenlike vrae probeer beantwoord is die aanhangers van ’n bepaalde godsdiens of filosofie. Dit is hoe godsdienste deur die eeue bestaansreg verkry het: die sjamaan of toordokter weet die beste wat die gode verlang. In die kerk word die priester, predikant, pastoor, dominee, apostel en profeet die spesialis wat namens God praat. Hulle weet kwansuis almal die beste wat die god of gode verlang sodat ons geluk en vrede op aarde kan hê. Met die omvang van die internet wys wetenskaplike studies egter dat hierdie magiese spesialiste al hoe meer uitgedien raak, want mense kan nou vir hulleself uitwerk hoekom slegte dinge gebeur. Vandag is daar ’n uitgebreide lys van deskundiges, filosowe, sprekers en akademici oor elke denkbare studierigting wat verduidelik hoekom daar nog armoede, honger, misdaad, siekte en rampe wêreldwyd gebeur. Die oplossings is talryk, soms teenstrydig, maar selfs in ’n perfekte mens-geordende wêreld is ons soeke na meer.
Die kern van die probleem is: Ons probeer hierdie vrede en geluk op ons eie manier verkry terwyl God vir ons ’n plan het om volhoubare, ware geluk en vrede te beleef.
Sommige sal wil redeneer dat daar goeie en slegte rituele/pynstillers is. Sekerlik is dit so: Jy kan nie ’n ongesonde leefstyl chemies regmaak nie. Daar is ook gesonde en ongesonde gewoontes: Sommige probeer die pyn stil maak deur hulle self te sny, ander mediteer of gaan oefen. Die probleem is dat selfs die goeie rituele, gewoontes en gebruike van korte duur is, en dus oor en oor en teen toenemend hoër dosisse gedoen moet word om dieselfde effek te verkry. Oefening is natuurlik heilsaam. Maar wat maak jy as jy vir ’n maand lank nie kan oefen nie?
Maar hier kom ’n radikale stelling: Godsdiens en afgodery is dieselfde ding. Afgodery is die godsdiens wat ’n mens vir homself skep, met ’n afbeelding van ’n god waarvan hy hou, om vir hom te doen wat hy wil hê. In die volgende verse word afgodery baie wyd as die versameling van die mense se selfsugtige begeertes beskryf.
Godsdiens-definisie: Die geloof in die aanbidding van ’n bonatuurlike, beherende mag, ’n persoonlike god of gode. Die Engelse woord “religion” kom van die Franse en Latynse woord
“religion: obligation, bond, reverence, to bind”. Die Grieke het nie ’n woord vir godsdiens nie: Hulle het bloot direk van jou aanbidding gepraat. Wie aanbid jy? Of volgens die OT: Wie “dien” jy?
Godsdiens se einddoel is om ’n “hefboom” op God te kry sodat Hy my lewe beter kan maak. Soos die vrou wat bid dat die Here haar man verander sodat sy ’n beter lewe kan hê. Hoeveel van ons gebede is eintlik selfsugtig? (Jak. 4:2-3).
Eintlik is mense op soek na lewe. Godsdiens is die manier waarop die mens probeer om die kompleksiteit van die lewe in ’n raamwerk te pas wat sin maak en wat die mens kan beheer. Godsdiens laat mens veilig voel. Jy kan die chaos en kompleksiteit van ons bestaan in ’n bepaalde raamwerk inpas. Soos Job se vriende hom probeer oortuig het van hulle god-raamwerk. Hulle raamwerk was: Dit gaan goed met die regverdiges en rampe volg die sondaars. Job weier om te erken hy het gesondig, maar hou vol dat hy blaamloos voor God staan (Job 1:1, 8; 2:3).
Wie is God? Al die godsdienste het uiteindelik hulle eie weergawe van hoe God lyk, wie hy of sy is, waarvan hy hou en hoe om hom gelukkig te hou. Jahwe, Elohim, Allah, Hu, Baha, Mare d’Rabuta, Krishna.18 Die werklike kwessie is: Hoe sien jy God? Sien jy Hom van aangesig tot aangesig? Of sien jy ‘n afbeelding, refleksie, oorvertelling, tweede-handse weergawe van wie mense sê God is? Jesus het ook hierdie vraag vir Sy dissipels gevra: “Wie dink die mense is Ek, die Seun van die Mens?” en later “En wat van julle, wie sê julle is Ek?”
Sommige sien God as die veelvoudige persoonlikheid steurnis God: Allah, Budah, Chrisna, is almal god. Sommige glo in die verkeerskonstabel god, wat daarop uit is om jou te vang oortree, en dan vir jou ‘n boete gaan gee. Ander sien God as die kosmiese verkoopshandelmasjien, waar jy net die regte gebede bid, en hy dan gee wat jy nodig het. Die wysbegeerte sien God as die onbetrokke horlosie-maker god, wat die aarde soos ‘n horlosie in delekate ratte aan die gang gesit het, maar nie betrokke is in ons persoonlike lewens nie. Die meeste mense hou van die drinker-vriend-by-die-kroeg god, hy luister altyd, stem altyd saam, en laat jou altyd beter voel God. Dan is daar mense wat God soos ‘n teddie-beer sien, hy is altyd daar vir jou, om jou te troos en te laat beter
“Gelukkig is jy, Simon seun van Jona, want my hemelse Vader het dit aan jou bekendgemaak. Hierdie wete het jy nie van enige mens ontvang nie. Ek verklaar nou vir jou: ‘Jy is Petrus. Op hierdie rots sal Ek my kerk oprig, en al die magte van die hel sal dit nie oorwin nie.” (Matt 16:17-18)
Die menslike dilemma: Daar is ’n swaartekrag in die mens wat mens aftrek na die dierlike instinkte van bestaan. Tog is die mens in wese verskillend van diere: Ons is spelerig en hou van vertoon wat lei tot die kunste, ons hou van die wetenskap en verstaan van dinge, ons hou van orde en wetgewing en reëls, ons verorber nie net ons kos nie – ons dek tafels en skep atmosfeer wanneer ons eet, ons verkeer nie seksueel in die openbaar nie, ons hou daarvan om ’n skinderstorie oor te vertel.
Hierdie aspekte van menswees dui daarop dat ons geestelike wesens is: Ons wil by die wêreld om ons ingeskakel wees. Ons hele menswees word bepaal deur die mense om ons. Ons dink almal ons is vrygewig totdat ons vir ’n saak moet gee. Ons dink almal ons is liefdevol totdat iemand ons liefde soek. Ons dink almal kan enigiets doen totdat ons ’n bepaalde taak moet verrig. Ons dink almal daar is niks fout met ons nie totdat iemand diep gekrenk is deur iets wat ons gesê of gedoen het. Dit is dus eers in verhouding met iemand dat ek myself raaksien vir wie ek regtig is. Ons besef eintlik eers hoe stukkend ons is wanneer ons raaksien hoe stukkend ons verhoudings om ons is.
In ’n tyd soos hierdie is godsdiens uitgedien en gee dit valse hoop. Sommige mense probeer een na die ander vorm van godsdiens en dit sit soos ’n skoen wat te klein is. Jy kry later eelte en skaafmerke en kan nie meer ordentlik loop of beweeg nie. Godsdiens kamp jou in en beroof jou van jou vryheid. Godsdiens hou jou vas en doof alle kreatiewe inspirasie uit. Godsdiens is ’n vorm van “lockdown”! Dis soos ’n kameel wat in Kanada in ’n dieretuin in die koue aangehou word – heeltemal buite sy natuurlike habitat.
Jesus het nie ’n godsdiens verkondig nie! Jesus is deur die godsdienste van sy tyd tot die dood veroordeel! Jesus en godsdiens is nie sinoniem nie. As jy moeg is vir godsdiens, probeer Jesus.
Jesus het al hierdie godsdienspleging omvergewerp deur nie namens God te praat nie. Hy is God wat vlees word, en self as God Homself aan ons openbaar! “Hy, wat die afskynsel is van sy heerlikheid en die afdruksel van sy wese.” (Heb. 1:3); “Nadat God baie keer en op baie maniere in die ou tyd gespreek het tot die vaders deur die profete, het Hy in hierdie laaste dae tot ons gespreek deur die Seun.” (Heb. 1:1).
· Jesus verkondig nie ’n stel reëls en metodes nie: Hy verkondig ’n Persoon! (Joh. 6:28-29). Daarom het Jesus die godsdiens-voorskrif oor die Sabbat verontagsaam, want mense hou die Sabbat en het nie werklik vrede of rus nie. Hy is Sabbat! Wanneer jy die rus in Hom ontdek het, word elke dag ’n Sabbat.
· Hy verkondig ’n waarheid wat Hy self tot die letter fisies demonstreer en self aan voldoen (Joh. 14:6).
Ons kan enige onderwerp onder die son bestudeer soos dit kom en gaan. Alles in hierdie lewe is tydelik. (2 Kor. 4:18) “Want alle vlees is soos gras, en al die heerlikheid van die mens soos ’n blom van die gras. Die gras verdor en sy blom val af, maar die woord van die Here bly tot in ewigheid. En dit is die woord wat aan julle verkondig is.” (1 Pet. 1:24–25).
Daarom: Jesus is my godsdiens. Ek het my lewe toegewy om in gehoorsaamheid aan Hom te lewe. Hy is die fokus van my aanbidding! In Hom alleen word ek versadig en kom ek tot rus. Hy is my bron van sterkte en krag. Hy is my fokus, want dit is die kennis van Christus wat Hy gekies het om in ons te openbaar wat soos die ware noord op ’n kompas ons help om rigting te behou in die doolhof van die lewe. Christus se geregtigheid is my toegang en reg tot die Vader. Hoe meer ek Jesus verstaan en begryp, hoe beter begin ek myself verstaan. 20
Die probleem met die Christendom, en hoekom selfs die Christendom die gevaar loop om maar net bloot nog ’n dooie godsdiens te word, is omdat nie alles waarmee ons besig is op Jesus gefokus is nie! Ons val maklik terug na die plek waar ons soos Moses ons vertroue in metodes stel, selfs metodes wat God eertyds beveel het. Wanneer Jesus ons fokus is, sal Hy ons lei en bekragtig om te weet watter metode nou relevant is. Geloof is om ’n nou-woord van die Here te ontvang. Jesus is die Bron van ons geloof. Ons tyd met Hom, in sy Woord, anker ons bestaan! Ons kyk letterlik na Hom deur die Woord, en die Heilige Gees help ons om Hom te sien. Soos Johannes op Patmos Jesus gesien en die boek Openbaring geskryf het. Ons het nodig om in elke krisis wat ons in die gesig mag staar, Jesus te sien! Jesus te aanbid! Jesus te hoor! Jesus te leef! Jesus is nie die ontsnappingswaarborg om al die gevare van die lewe te mis nie, maar die Wysheid om te groei en sterker te word om die hindernisbaan klaar te maak!
Ons word daagliks gebombardeer met ‘n magdom inligting, tog weet bitter min mense hoe om reg en gesond te leef. Inligting is nutteloos sonder INSIG om te weet wat om op die regte tyd met die regte mense te doen. Insig verbind die kop met die hart. Insig wys jou nie net wat om te doen nie, maar ook die hoe, asook wanneer om dit te doen. Insig bring al die punte bymekaar. Insig word beskryf as die vroeg-môreson wat opkom in mens se hart, en jou nuwe stukrag gee vir ‘n gegewe saak.
Uiteindelik word mens verlam deur al die negatiwiteit om jou! ‘n Vis bestaan in die water, omdat die water nooit binne die vis kom nie. So bestaan ons in ‘n bose stormagtige wêreld, omdat ons nie toelaat dat die storm ooit in ons woed nie!!
Salomo het ook hierdie INSIG by die Here gesoek: Die Here het dit goedgevind dat Salomo dít gevra het. Hy het vir hom gesê: “Omdat dít jou versoek is en jy nie vir jou ‘n lang lewe, of rykdom, of die dood van jou vyande gevra het nie, maar insig in wat reg is, sal Ek aan jou versoek voldoen. (1 King 3:10-12)
Om INSIG te bekom kos gedetermineerde fokus, om te staak met dit waarmee jy besig is, en deur die oorverdowende lawaai en geraas van die Wêreld bewus te raak van die influistering van Sy stem in jou gemoed!